ساری مسجد جامع

ساری مسجد جامع اتا قدیمی و باستانی مسجد هسته که ساری ِچناربن محله دله و بازار نرگسیه درون دره. وه ره ۸ اسفند ۱۳۷۷، شمارهٔ ثبت ۲۲۷۲ جه ایران ملی آثار لیست دله ثبت هاکردنه. اینتا بنایِ قدمت اسلامِ تازه بموئن دوره جه رسنه ولی ونه معماری قاجارون دوره شنه.  گننه که اینتا مسجد ره اتا آتشکده ِخرابی سر بساتنه.تسنیم ابوالخصیب که منصور عباسی دستور جا، بموئه تبرستون، اینتا مسجد ره بنا هاکرده.

روز پنجشنبه ۲۱ تیرماه ۱۳۹۷ ساری مسجد جامع تش دکته. شاهدون گننه که برقِ سیم اول تش دکته و دیگر جائون تش راست بیّه.فرارو اینتا بنا ره سریعاً نوساجی هاکردنه و مرداد ١٣٩٨ ونه ترمیم تموم بیّه.

 نگارخنه 

 منابع 

رج:ساری
رج:ساری تاریخی جائون
رج:مازرون مسجدون
رج:مازرون آتشکده‌ئون